VikipeediA 

Indoneesia keel 


Indoneesia keel (Bahasa Indonesia ) on austroneesia 
keel, mida räägitakse Indoneesias, Malaisias ja Ida- 
Timoris. See on Indoneesia riigikeel alates 1945. aastast. 
Kirjakeele aluseks on malai keele riau murre. Kokku 
räägib seda umbes 250 miljonit inimest, neist 17 miljonit 
emakeelena^. Kirjasüsteemis on kasutusel ladina kiri. 

Keelt korraldab ja normeerib Pusat Bahasa 
('keelekeskus'). 

Indoneesia keel ja Eesti 


Eesti keelde on indoneesia keelest ilukirjandust tõlkinud 
keeleteadlane Ülo Sirk, kes on kirjutanud ka 
ingliskeelseid käsitlusi Indoneesias Sulawesi saarel 
kõneldavast bugi keelest. 1958. aastal ilmus Sirgu 
tõlgituna kogumik "Indoneesia jutte" (Tallinn: 
Ajalehtede-Ajakirjade Kirjastus, sari Loomingu 
Raamatukogu, nr 27 (51)) ning 1966. aastal tema tõlkes 
ja eessõnaga Utuy Tatang Sontani jutukogu "Dogerid" 
(Tallinn: Perioodika). 

Indoneesia keelega tegeles mõningal määral ka 
orientalist Pent Nurmekund, kelle pärandi seas Tartu 
Ülikooli raamatukogus on nii keeleõppe konspektid kui 
ka artikli "Malai-indoneesia keele osast afrikaani (buuri) 
keele kujunemisel" käsikiri 1970. aastaist. 

Eestis on indoneesia keelt õpetanud Jean-Frangois Minot 
Tallinna Keeltekoolis.^ 

